stanford-oval/wikipedia huggingface dataset:
Ashley Tisdale
Ura > Elokuvat ja televisio

Muutettuaan perheensä kanssa Los Angelesiin 1990-luvun lopulla Tisdale sai vierailevia rooleja useista televisiosarjoista, kuten Smart Guy, Seitsemäs taivas, Grounded for Life, Käytäväpeliä, Strong Medicine, Siskoni on noita ja Beverly Hills 90210. Hänellä oli pieni rooli myös vuoden 2001 elokuvassa Donnie Darko, ja hän on vieraillut myös lastenkomediasarjassa The Amanda Show.
Hän on toistuvasti vieraillut myös tilannekomedioissa The Hughleys ja Still Standing. 
Vuonna 2005 Tisdale palkattiin Maddie Fitzpatrickin rooliin Disney Channelin komediasarjaan Zackin ja Codyn viiden tähden elämää (The Suite Life of Zack & Cody), johon hän oli koe-esiintynyt sekä Maddie Fitzpatrickin että London Tiptonin rooleihin. Kun sarja nousi suosioon, Tisdalesta tuli Disney Channelin vakionäyttelijä. Hänellä oli äänirooli myös Disneyn englanninkielisessä dubbauksessa anime-elokuvaan Sydämen kuiskaus.
Tisdale valittiin Sharpay Evansin rooliin Disney Channelin elokuvaan High School Musical vuonna 2006. Hän toisti roolinsa myös elokuvan jatko-osissa High School Musical 2 ja High School Musical 3: Senior Year.
Tisdale esiintyi vuonna 2006 Disney Channelin televisiosarjassa Disney Channel Games vihreän joukkueen kapteenina. Animaatiosarjassa Finias ja Ferb hän ääninäytteli Candacea. Lisäksi hän on esiintynyt Music Televisionin televisiosarjan Punk’din kahdessa jaksossa.
Tisdale on myös tuottanut Disney Channelin kanssa vähän villimmän version Pieni merenneito -elokuvassa esitetystä ”Kiss the Girl” -kappaleesta. Musiikkivideota on esitetty Disney Channelilla. Tisdale on pääroolissa vuoden 2008 televisioelokuvassa Picture This – revi siitä. Hän on myös näyttäytynyt Sum 41:n musiikkivideolla ”Fat Lip”.
Ura > Musiikki > 2006: Ennen soolouraa

Ashley Tisdalen rooli Sharpay Evansina High School Musicalissa vaati useita lauluesityksiä, kuten "What I've Been Looking For", "Bop to the Top" ja "We're All in This Together". Kaikki kolme kappaletta pääsivät Billboard Hot 100 -singlelistalle. Tisdale teki musiikkihistoriaa olemalla ensimmäinen naispuolinen artisti saamalla kaksi singleä samaan aikaan listalle, singlet "What I've Been Looking For" ja "Bop to the Top".
Myöhemmin hän nauhoitti cover-version kappaleesta "Some Day My Prince Will Come" Drew Seeleyn kanssa DisneyMania-albumille.
Tisdale julkaisi kappaleen "He Said She Said" 19. syyskuuta 2007, jolloin musiikkivideo julkaistiin MTV:llä. Saman kappaleen Tisdale esitti elokuvan Anna palaa 4 soundtrackilla. 15. tammikuuta 2008 Tisdale julkaisi kappaleen "Not Like That" Euroopassa (myöhemmin Chilessä ja Brasiliassa) ja 22. helmikuuta 2008 hän julkaisi kappaleen "Suddenly" Brasiliassa (myöhemmin Saksassa).
Vuonna 2007 Tisdale julkaisi ensimmäisen musiikki-DVD:nsä, "There's Something About Ashley", joka sisälsi myös kolme musiikkikappaletta ja dokumentin Headstrong-albumin teosta.
Vuonna 2009 Tisdale julkaisi toisen albuminsa Guilty Pleasure ja sen ensimmäinen single on nimeltään "It's Alright, OK".
Ura > Musiikki > 2009–:Guilty Pleasure

Tisdalen toisen studioalbumin Guilty Pleasure julkaistiin maailmanlaajuisesti 16. kesäkuuta 2009 ja Pohjois-Amerikkaan 28. heinäkuuta 2009. Tisdale alkoi työstää kyseistä albumia alkuvuonna 2008 ja huhtikuussa 2008 hän ilmoitti, että on levyttänyt jo useita kappaleita tulevalle levylleen. Tisdale on kertonut, että albumilla tullaan näkemään "enemmän rocktyylistä ja ärtyisää" musiikkia. Albumin ensimmäinen single "It's Alright, OK" julkaistiin 14. huhtikuuta 2009 Yhdysvalloissa.
Diskografia > Studioalbumit

2007: Headstrong
2009: Guilty Pleasure
2019: Symptoms
Diskografia > DVD:t

2007: There's Something About Ashley
Diskografia > EP:t

2006: He said She said
2008: Degree Girl: OMG! Jams
2018: Music Sessions, Vol.1
Diskografia > Konserttikiertueet

2006–2007: High School Musical: The Concert
2007: Headstrong Tour Across America
Palkinnot ja ehdokkuudet

2000: Young Artist Award (ehdokkuus)
2007: Nickelodeon UK Kids' Choice Awards (voitto)
2007: Premios Oye! (ehdokkuus)
2009: MTV Movie Awards (voitto)
Aiheesta muualla

Kuvia tai muita tiedostoja aiheesta Ashley Tisdale Wikimedia Commonsissa
Virallinen kotisivu
Suomenkielinen fanisivusto (Arkistoitu – Internet Archive)
Ashley Tisdale esittämässä ”Bop to the Top” -kappaletta vuonna 2007.
Ashley Tisdale elokuvan High School Musical 3: Senior Year ensi-illassa Australiassa vuonna 2008.
Parachanna

| Parachanna |
| --- | --- |
 Channa obscura
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Parachanna  Günther, 1861
Katso myös
   Parachanna Wikispeciesissä   Parachanna Commonsissa 
Infobox OKNimi-testi OK: 
Parachanna on käärmeenpäiden (Channidae) heimoon kuuluva kalasuku. Suvun lajit elävät kotoperäisenä trooppisen Afrikan makeissa vesissä. Sukuun kuuluva P. fayumensis on fossiili.
Lajit

Parachanna africana (Steindachner, 1879)
Parachanna insignis (Sauvage, 1884)
Parachanna obscura (Günther, 1861)
†Parachanna fayumensis (Murray, 2006)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Parakampýlia

| Parakampýlia Παρακαμπύλια |
| --- | --- |
 Kunnallisyksikön sijainti
 Parakampýlia
 Koordinaatit: 38°49′N, 21°30′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Agrínio
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  380309
Väkiluku (2011):  1 943
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Parakampýlia (kreik. Παρακαμπύλια; virallisesti Δημοτική Ενότητα Παρακαμπυλίων, Dimotikí Enótita Parakampylíon) on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 1 943 (vuonna 2011).
Parakampýlian kunnallisyksikkö käsittää Agrínion kunnan pohjoisosan Achelóos-joen ja Kremastán tekojärven eteläpuolella. Sen suurin asutus on Kypárissoksen kylä. Parakampýlia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Panaitolikón, Paravólan, Strátoksen ja Thestieísin kanssa, jolloin se muuttui uuden kunnan kunnallisyksiköksi.
Kunnallisyksikön osat

Parakampýlian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agalianós | Agalianós | 33 |
| Agalianós | Chárama | 9 |
| Agalianós | Lakómata | 13 |
| Ágios Vlásios | Agía Paraskeví | 38 |
| Ágios Vlásios | Áno Ágios Vlásios | 55 |
| Ágios Vlásios | Bókri | 0 |
| Ágios Vlásios | Karamanaíika | 48 |
| Ágios Vlásios | Káto Ágios Vlásios | 24 |
| Ágios Vlásios | Káto Kámpos | 0 |
| Ágios Vlásios | Lápato | 7 |
| Ágios Vlásios | Skalitína | 23 |
| Ágios Vlásios | Sovolakítika | 0 |
| Ampélia | Ampélia | 119 |
| Ampélia | Avlakiés | 37 |
| Ampélia | Drosiniátika | 13 |
| Ampélia | Krápsi | 8 |
| Ampélia | Plátanos | 16 |
| Ampélia | Stavrós | 15 |
| Ampélia | Vaïnári | 33 |
| Choúni | Basdounaíika | 19 |
| Choúni | Choúni | 78 |
| Choúni | Kámpos | 17 |
| Choúni | Lákkes | 0 |
| Choúni | Loutrá | 30 |
| Choúni | Palaiochória | 18 |
| Choúni | Palaiochoúni | 0 |
| Choúni | Rí | 6 |
| Choúni | Skiadaíika | 21 |
| Kypárissos | Kellákia | 59 |
| Kypárissos | Kypárissos | 268 |
| Pentákorfo | Agía Deftéra | 13 |
| Pentákorfo | Agía Paraskeví | 5 |
| Pentákorfo | Andronaíïka | 7 |
| Pentákorfo | Pentákorfo | 210 |
| Potamoúla Trichonídos | Kelanítis | 67 |
| Potamoúla Trichonídos | Potamoúla | 206 |
| Potamoúla Trichonídos | Tsounaíika | 36 |
| Psilóvrachos | Agía Triáda Goúnari | 24 |
| Psilóvrachos | Psilóvrachos | 37 |
| Sargiáda | Agía Varvára | 48 |
| Sargiáda | Fragkóskala | 43 |
| Sargiáda | Kokkinólongos | 35 |
| Sargiáda | Lentíni | 7 |
| Sargiáda | Mavromýti | 5 |
| Sargiáda | Potistikó | 0 |
| Sargiáda | Sargiáda | 162 |
| Sídira | Ágios Vasíleios | 0 |
| Sídira | Akridaíika | 0 |
| Sídira | Charavgí | 31 |
Yhteensä: 1 943
Pascal Groß

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. kesäkuuta 1991 (ikä 33)
Syntymäpaikka: Mannheim, Saksa
Pelipaikka: keskikenttäpelaaja
Pituus: 181 cm
Seura
Seura: Borussia Dortmund
Junioriseurat
–2007: VfL Neckarau
2007–2010: TSG Hoffenheim
Seurat
| Vuodet | Seura | O | (M) |
| 2009–2011 | TSG Hoffenheim | 5 | (0) |
| 2011–2012 | Karlsruher SC | 25 | (3) |
| 2011 | → Karlsruher SC II | 11 | (1) |
| 2012–2017 | FC Ingolstadt | 158 | (17) |
| 2013 | → FC Ingolstadt II | 1 | (0) |
| 2017–2024 | Brighton & Hove Albion | 228 | (30) |
Maajoukkue
| 2008–2009 | Saksa U18 | 10 | (2) |
| 2009 | Saksa U19 | 2 | (0) |
| 2010–2011 | Saksa U20 | 4 | (0) |
| 2023– | Saksa | 8 | (1) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2024.  Maajoukkueuran tilastot päivitetty 11. heinäkuuta 2024.
Pascal Groß (s. 15. kesäkuuta 1991 Mannheim) on saksalainen jalkapalloilija, joka on pelipaikaltaan keskikenttäpelaaja. Hän edustaa Bundesliigassa pelaavaa Borussia Dortmundia.
Groß on edustanut kotimaassaan Hoffenheimia, Karlsruhea ja Ingolstadtia. Maan pääsarjassa Bundesliigassa hän on pelannut pääasiassa Ingolstadtin joukkueessa 70 ottelua ja tehnyt niissä kuusi maalia.
Groß siirtyi kesällä 2017 englantilaisseura Brighton & Hove Albioniin. Ensimmäisellä valioliigakaudellaan hän teki 38 ottelussa seitsemän maalia. Kaudella 2018–2019 hän pelasi 25 valioliigaottelua ja teki niissä kolme maalia. Kaudella 2019–2020 hän pelasi 29 valioliigaottelua, joissa hän teki kaksi maalia. Kaudella 2020–2021 valioliigaotteluita kertyi 34 ja maaleja syntyi kolme. Kaudella 2021–2022 hän pelasi 29 valioliigaottelua ja teki niissä kaksi maalia. Valioliigakauden 2022–2023 ensimmäisessä ottelussa hän teki Brightonin molemmat maalit sen voittaessa vieraskentällä Manchester Unitedin 1–2. Huhtikuussa 2023 hän teki Wolverhamptonia vastaan kaksi maalia. Kauden aikana hän pelasi kaikkiaan 37 valioliigaottelua, jotka kaikki avauskokoonpanossa, ja teki niissä yhdeksän maalia. FA Cupissa hän teki maalin kolmannen kierroksen ottelussa Middlesbrough'ta vastaan. Kaudella 2023–2024 hän pelasi Valioliigassa 36 ottelua ja teki niissä neljä maalia.
Elokuussa 2024 Groß palasi kotimaahansa ja siirtyi kaksivuotisella sopimuksella Borussia Dortmundiin.
Groß on pelannut Saksan alle 18-, 19- ja 20-vuotiaiden maajoukkueissa. Aikuisten tasolla Groß debytoi syyskuussa 2023 ystävyysotteluissa Japania ja Ranskaa vastaan. Hän pelasi EM-kilpailuissa 2024 toisen puoliajan alkulohko-ottelussa Skotlntia vastaan. Hän on pelannut heinäkuun 11. päivään 2024 mennessä kahdeksan A-maaottelua ja tehnyt maalin kesäkuussa 2024 ystävyysottelussa Kreikkaa vastaan.
Paunio

Paunio on suomalainen sukunimi, joka on muun muassa seuraavilla henkilöillä:
Ilkka Paunio (1931–2008), hammaslääketieteen professori
Joel Paunio (s. 1964), jääkiekkoilija
Jouko Paunio (1928–2007), kansantaloustieteen professori
Keijo Paunio (1935–2022), Turun yliopiston rehtori ja kansleri
Maija Paunio (s. 1965), näyttelijä
Mikael Paunio (s. 1989), jääkiekkoilija
Mikko Paunio (s. 1961), lääkäri, epidemologi ja tietokirjailija
Riitta-Leena Paunio (s. 1946), eduskunnan ent. oikeusasiamies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oxhamnin koulu

Oxhamnin koulu on Pietarsaaressa toimiva koulu, joka järjestää ruotsinkielistä perusopetusta vuosiluokille 6-9. Lisäksi koululla on kielikylpyopetusta luokille 7-9.
Oxhamnin koulu vihittiin käyttöön vuonna 1980. Koululle rakennetaan uudet tilat kahdessa vaiheessa. Ensimmäisen osan on arvioitu valmistuvan vuonna 2021 ja toisen osan vuonna 2022.
Oxiá

Oxiá (kreik. Οξιά) tai Oxeía (Οξεία) voi viitata seuraaviin saariin Kreikassa:
Oxiá eli Oxeía eli Oxyá, saari Dodekanesian saariryhmässä lähellä Sýmiä
Oxeía, saari Ekhinadeilla Jooniansaarten saariryhmässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oxia”, voi hakea sivunnimihaulla, laajalla sivunnimihaulla tai tekstihaulla.
PGA European Tour

European Tour on golfin ammattilaiskiertue miehille, jota pelataan pääosin Euroopassa, mutta siihen kuuluu golfturnauksia myös Yhdysvalloissa, Aasiassa ja Afrikassa. Golfin European Tour perustettiin vuonna 1982.
European Tourilla menestymällä voi saavuttaa pelioikeuden golfin rahakkaimmalle kiertueelle PGA Tourille. European Tourille voi saada pelioikeuden Challenge Tourilta, joka on Euroopan toisen tason kiertue.
Paanalansaari

Paanalansaari
Paanalansaari kuvattuna Paskosaarelta
| --- | --- |
Sijainti:  Laukaan ja Hankasalmi Keski-Suomi Suomi
Vesialue:  Kynsivesi
Pinta-ala:  8,7 km²
muokkaa - muokkaa wikitekstiä - muokkaa Wikidataa
Paanalansaari on noin 5 km pitkä saari Kynsivedessä Laukaan ja Hankasalmen rajalla. Saari on Suomen sisävesien 70. suurin saari. Saaren luoteisreunassa sijaitseva Kaivannonvuori nousee järven pinnasta yli 70 metriä korkeammalle. Saareen on siltayhteys lounaispuolelta Kaivannon kanavan yli. Saarelle pääsee kaakosta Hankasalmen puolelta Paanalansalmen yli lossilla. Saaren luoteisosassa on Uittovuori, jolta on löydetty Uittovuoren kalliomaalaus.
Pascal Gourville

| Henkilötiedot |
| --- | --- | --- |
Syntymäaika: 12. tammikuuta 1975 (ikä 49)
Syntymäpaikka: Saint-Denis, Ranska
Pelipaikka: puolustaja
Pituus: 185 senttimetriä
Seurat
| Vuodet | Seura | O (M) |
| 1997–1998 1998–1999 1999–2000 2000–2002 2001–2002 2002–2004 2004–2005 2005–2007 2007–2008 | US Sénart-Moissy Valenciennes FC Le Mans UC CS Sedan Ardennes → FC Gueugnon (lainalla) Grenoble AC Seyssinet-Pariset US Sénart-Moissy FUSC Bois-Guillaume | 30 (4) 22 (1) 32 (5) 7 (0) 11 (1) 26 (0) 0 (0) 43 (5) |
Maajoukkue
| 2003–2008 |  Mauritania | 10 (0) |
 Seurajoukkueuran tilastot kattavat vain kansalliset sarjat.
Pascal Gourville (s. 12. tammikuuta 1975 Saint-Denis, Ranska) on ranskalais-mauritanialainen entinen jalkapalloilija. Hän edusti maajoukkuetasolla Mauritaniaa vuosina 2003−2008.
Gourville aloitti jalkapalloilun junioreissa aluksi maalivahtina, mutta siirtyi myöhemmin puolustajan rooliin päästyään suurempaan seuraan.
Aiheesta muualla

Weltfussball (saksaksi)
FIFA.com (Arkistoitu – Internet Archive) (englanniksi)
Open Source Geospatial Foundation

Open Source Geospatial Foundation (lyh. OSGeo) on voittoa tavoittelematon säätiö, jonka tavoitteena on kasvattaa avoimeen lähdekoodiin pohjautuvien paikkatieto-ohjelmistojen käyttöä.
Perustaminen

OSGeo perustettiin 2006.
OSGeo-projekteja

Sisällönhallintajärjestelmiä
GeoNode
Työpöytäsovelluksia
GRASS GIS
gvSIG
Marble
QGIS
Kirjastoja
FDO
GDAL/OGR
GEOS
GeoTools
Orfeo ToolBox
OSSIM
PostGIS
Metadata-katalogeja
GeoNetwork
pycsw
Web-karttasovelluksia
deegree
geomajas
GeoMOOSE
GeoServer
Mapbender
MapFish
MapGuide Open Source
MapServer
OpenLayers
Aiheesta muualla

Open Source Geospatial Foundation (englanniksi)
Pascal Gallois

Pascal Gallois (s. 29. maaliskuuta 1959 Linselles) on ranskalainen fagotisti.
Gallois opiskeli Pariisin konservatoriossa, jossa sai fagotinsoiton ensipalkinnon. Hänen opettajiinsa kuului Maurice Allard. Hän liittyi vuonna 1981 Pierre Boulez'n pyynnöstä solistina Ensemble Intercontemporainiin. Gallois on kantaesittänyt monia uusia teoksia, kuten Luciano Berion fagottikappaleen Sequenza XII Pariisissa vuonna 1995. Hän on tehnyt useita levytyksiä.
Gallois on tehnyt opetustöitä Pariisin konservatoriossa, Zürichin taideyliopistossa ja Wienin musiikki- ja teatteriyliopistossa. Hän julkaisi Bärenreiter-kustantamon kautta CD-levyllä varustetun fagotinsoittotekniikoita käsittelevän kirjan The Techniques Of Bassoon Playing. Gallois on muiden tehtäviensä ohella toiminut kapellimestarina, johtanut Pariisissa vuonna 2016 käyttöön otettua Mozart-konservatoriota ja isännöinyt Quiberonin Musicales-festivaalia.
Aiheesta muualla

Viralliset sivut (englanniksi), (ranskaksi)
Peel

Peel voi tarkoittaa:
Peel, kylä Mansaarella
Peel, aluekunta Kanadan Ontariossa
Peel, saari Australiassa
Peel, joki Australiassa
Peel, joki Kanadassa
Peel, metsäalue Alankomaissa
Peel, entinen automerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peel”, voi hakea sivunnimihaulla, laajalla sivunnimihaulla tai tekstihaulla.
Pascal Lamy

| Pascal Lamy |
| --- | --- |
 Pascal Lamy. Kuva vuodelta 2006.
Henkilötiedot
Syntynyt: 8. huhtikuuta 1947 (ikä 77) Levallois-Perret
Poliitikko
Puolue:  Sosialistinen puolue
Pascal Lamy (s. 8. huhtikuuta 1947 Levallois-Perret) on ranskalainen poliitikko. Lamy toimi Euroopan unionin kauppa-asioista vastaavana komissaarina vuosina 1999–2004. Vuosina 2005–2013 hän oli Maailman kauppajärjestön (WTO) pääjohtaja.
Lamy on ollut Ranskan Sosialistisen puolueen jäsen vuodesta 1959 alkaen.
Hän on valmistunut Sciences Po:sta, HEC Parisista ja ENA:sta.
Aiheesta muualla

Kuvia tai muita tiedostoja aiheesta Pascal Lamy Wikimedia Commonsissa
Otto Ferdinand Hofdahl

Otto Ferdinand Hofdahl (15. tammikuuta 1814 Hämeenlinna – 14. lokakuuta 1881 Pernaja) oli suomalainen pappi ja valtiopäivämies.
Henkilöhistoria

Hofdahlin vanhemmat olivat  raatimies Anders Magnus Hofdahl ja Johanna Salvenius. Hofdahl tuli ylioppilaaksi 1832 ja vihittiin papiksi 1840. Varapastorin arvon hän sai 1843 ja rovastin arvon 1860. Hofdahl oli Porvoon pedagogion vt. kollega ja kirkkoherran apulainen 1840, yläalkeiskoulun vt. kollega ja vt. kirkkoherra 1842, virkavuoden saarnaaja 1843, Porvoon tuomiorovastikunnan välivuoden saarnaaja ja kirkkoherran sijainen 1844, Sipoon kappalainen 1845, Valkjärven kirkkoherra 1857 ja Pernajan kirkkoherra 1867. Vt. lääninrovastina hän toimi 1869–1878. Hofdahl oli pappissäädyssä edustaja valtiopäivillä 1867.
Kirjallisuutta

Den philosophiska speculationens propaedeutik: 7, 1839, Axel Adolf Laurell, Otto Ferdinand Hofdahl
Om arfsynden: theser, hvilka, enligt uppdrag af biskopen öfver Borgå stift, vid allmänt prestmöte, 1866, Otto Ferdinand Hofdahl, med biträde af respondenterna Ulrik Siegberg, Gustaf Robert Böök och Anders Johan Hougberg
Paulínia

| Paulínia |
| --- | --- |

 lippu:  vaakuna

 Paulínia
 Koordinaatit: 22°45′40″S, 47°09′15″W 
Valtio:  Brasilia
Osavaltio:  São Paulo
Väkiluku (2010):  82 146
Postinumero:  13140-000
Infobox OKVirheellinen NIMI-arvo: 
Paulínia on kunta São Paulon osavaltiossa Brasiliassa. Kunnan asukasluku oli 82 146 vuonna 2010.
Aiheesta muualla

Kuvia tai muita tiedostoja aiheesta Paulínia Wikimedia Commonsissa
PGE Heliport

PGE Heliport on yksityinen helikopteriasema Yhdysvalloissa. Se sijaitsee Oregonissa noin viisi kilometriä Salemista etelään.
Aiheesta muualla

Tiedot asemasta AirNavissa
Padasjoen lentokenttä

Padasjoen lentokenttä oli yksi Moskovan välirauhan aikana rakennetuista sotilaslentokentistä, jonka tarkoituksena oli tukea niin ikään valmistuvan Vesivehmaan lentokentän toimintaa suoja- ja varakenttänä.  lähde tarkemmin? Lentokentän toteutti puolustusministeriön linnoitustoimiston 1. Lentokenttäkomppania, jota johti reservin insinööriluutnantti Viljo Kuuskoski pitäen johtopaikkanaan Maakesken Tähkäsen taloa.
Rakennusvaiheessa ei Padasjoen lentokentälle tehty neljän tai viiden rakennuksen ja mahdollisen saunan lisäksi muita rakennuksia, kuten lentokoneiden varastohalleja tai korjaamotiloja.
Jatkosota

Keväällä 1941 Lentorykmentti 4:n Erillinen Lentue ja Lentolaivue 46 harjoittelivat tukeutuen Padasjoen lentokenttään. Harjoitusta varten ilmavoimat vuokrasi Kullaspirtin Padasjoen kirkonkylästä sekä Maakeskestä tiloja taloista henkilöstönsä majoittamiseen. Ruokailun järjesti Padasjoen Lotta Svärd Nyystölän Tulppalaan.
Lentolaivue 14:n komentaja, majuri L. Larjo tukeutui Padasjoen lentokenttään kesällä 19. kesäkuuta - 9. heinäkuuta 1941. Varsinaisesti Padasjoen lentokentälle oli kuitenkin sijoitettuna vain luutnantti M. Sompin johtama Lentolaivue 14:n kolmas lentue, jolla oli kuusi Fokker C.X.-lentokonetta, joita ei jatkosodassa vanhentuneina käytetty enää kuin pääasiassa armeijakunnan tiedustelulentoihin.
Vielä 25. lokakuuta 1941 Tulppalassa oli käynyt kapteeni A. O. Pietarinen ja kymmenen muuta sekä luutnantti A. Melasniemi 31. lokakuuta 1941.
Lentokenttää vartioi Padasjoen suojeluskunta 1+4 -vahvuisella vartiolla.
Padasjoen lentokerho

Padasjoen lentokenttää käytettiin 1970-luvun puoliväliin asti Padasjoen lentokerhon toimintaan. Kentällä harjoitettiin mm. purjelentoa.
Aineistoa

Särkiö, 181, Padasjoen lentokenttä 4.9.1943. Keski-Suomen ilmailumuseo, ilmakuva lähde tarkemmin?
Nyhtökaura

Nyhtökaura on suomalaisen Gold & Green Foodsin valmistama kasvipohjainen proteiinipitoinen elintarvike, joka on valmistettu herne-, härkäpapu- ja kauraproteiinista sekä kauraleseestä ja -jauhosta sekä rypsi- ja rapsiöljystä. Tuote valittiin Vuoden Suomalaiseksi Elintarvikkeeksi 2017 ja sen kysyntä ylitti pian tarjonnan. 2010-luvun lopulla liiketoiminta siirtyi Pauligille ja vuonna 2022 Valiolle, joka ei kuitenkaan ostanut tuotantovaikeuksista ja kysynnän hiipumisesta kärsinyttä nyhtökauratehdasta, vaan oli lähinnä kiinnostunut isoja tappioita tehneen Gold & Green -yrityksen tuotemerkistä ja kertoo etsivänsä uusia vaihtoehtoja nyhtökauran tuotannolle. Tehdas suljettiin huhtikuussa 2022 ja myytiin kesäkuussa 2022 Foodiqille.
Nyhtökaurassa on sadassa grammassa noin 28–30 grammaa proteiinia, 10 grammaa hiilihydraatteja ja 4–6 grammaa rasvaa. Nyhtökauran hiilihydraatit koostuvat pitkälti kauraleseestä. Nyhtökaura sisältää myös prosentin verran sappihappoa sitovaa beetaglukaania.
Nyhtökauraa myydään sekä maustamattomana (”nude”) että maustettuna. Nyhtökaura on valmiiksi kypsennettyä ja sitä voi paistaa sellaisenaan taikka lisätä kuumennettaviin ruokiin.
Toukokuussa 2017 lihankorvikkeeksi markkinoidun Nyhtökauran kilohinta oli Kuluttaja-lehden vertailussa noin 15 euroa, kun kilon jauhelihaa sai neljällä eurolla.